Sindicatele și patronatele au fost convocate miercuri la Guvern pentru negocieri legate de creșterea veniturilor. Miza este una uriașă pentru Guvern, pentru că majorarea va aduce și sume importante la stat, și capital electoral pentru politicieni. În schimb, patronatele avertizează că nu își permit cheltuiala. Profesorul Petrișor Peiu, coordonatorul realitateafinanciara.net, a explicat în direct la Realitatea PLUS ce se întâmplă cu salariul minim.
„Guvernul a ales să crească salariul minim la valoarea de 50% din mediu, atenție, ultimul anunțat este 8.500 brut și 5.185 net, dar nu la acesta se referă, ci la cel din legea guvernului. Și atunci, practic, guvernul vrea să crească salariul mediu de la 3.300 de lei la 3.700 brut.
Din cei 400 de lei în plus, pentru că dispare facilitatea…138 de lei merg către angajat și 262 către stat. Toți angajatorii vor trebui să crească și celelalte salarii, asta ne arată că vor crește cam cu 11% toate salariile din România”, a explicat Petrișor Peiu.